૧૧ આદમ અને હવા પણ શેતાનની ચાલે ચાલ્યા. પોતાને જીવન આપનારની સામે થયા. તેઓએ જાણે કહ્યું કે ‘અમને યહોવાના રાજની કોઈ જરૂર નથી. અમે પોતે નક્કી કરી શકીએ છીએ કે અમારા માટે સારું શું ને ખોટું શું.’ હવે યહોવા કેવી રીતે આ સવાલનો જવાબ આપશે? તે બધા સ્વર્ગદૂતોને, આદમ-હવાને કેવી રીતે સાબિત કરી આપે કે પોતાના રાજમાં જ બધાનું ભલું છે? કઈ રીતે સાબિત કરી આપે કે શેતાન સાવ ખોટો છે? તમે શું કર્યું હોત? અમુક કહેશે, સાવ સહેલું. ત્રણેયને ખતમ કરીને નવી શરૂઆત કરો. પણ પછી યહોવાના આ વચનનું શું કે આખી ધરતી સ્વર્ગ જેવી સુંદર બનશે અને આદમ-હવાનું કુટુંબ એમાં કાયમ જીવશે? (ઉત્પત્તિ ૧:૨૮) યહોવા જે વચન આપે, એ ચોક્કસ પૂરું કરે જ છે. (યશાયા ૫૫:૧૦, ૧૧) બીજું કે શેતાને વિશ્વ પર રાજ કરવાના યહોવાના હક્ક સામે સવાલ ઉઠાવ્યો હતો. જો યહોવાએ આદમ-હવા અને શેતાનનો નાશ કર્યો હોત તો એ સવાલનો જવાબ મળ્યો ન હોત.